BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

 OPĆINA DOBOJ ISTOK

 OPĆINSKI NAČELNIK

Broj:01-30-1250/22

Datum: 30.12.2022. godine

Na osnovu člana 71. Zakona o državnoj službi u Tuzlanskom kantonu ("Službene novine Tuzlanskog kantona", broj: 7/17, 10/17, 10/18, 14/18 08/21 i 10/22) i člana 27. Pravilnika o unutrašnjoj organizaciji općinskih službi za upravu općine Doboj Istok ( "Službene novine općine Doboj Istok”, broj 04/17 ) Općinski načelnik općine Doboj Istok raspisuje

**J A V N I O G L A S**

**za prijem namještenika u radni odnos na neodređeno vrijeme**

**01. viši referent za poslove protokola - 1 izvršilac**

**02. viši referent za blagajničke poslove - 1 izvršilac i**

**03. referent za kancelarijsko poslovanje i opće upravne poslove - 1 izvršilac**

 Pored općih uslova propisanih Zakonom o državnoj službi u Tuzlanskom kantonu (da je državljanin BiH, da je starije od 18 godina, da je zdravstveno sposobno za obavljanje poslova utvrđenih za to radno mjesto, da ima vrstu i stepen školske spreme potrebnu za obavljanje poslova radnog mjesta prema pravilniku o unutrašnjoj organizaciji, da u posljednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kom nivou vlasti u Bosni i Hercegovini i da nije obuhvaćen odredbom člana IX 1. Ustava Bosne i Hercegovine) kandidat mora ispunjavati i slijedeće uslove propisane Pravilnikom o unutrašnjoj organizaciji općinskih službi za upravu općine Doboj Istok i to:

 **Za poziciju 01.**

 Završena srednja škola – IV stepen društvenog smjera, položen stručni upravni ispit, poznavanje rada na računaru i najmanje deset mjeseci radnog staža nakon sticanja SSS.

 **Za poziciju 02.**

 Završena srednja škola – IV stepen društvenog ili tehničkog smjera, položen stručni upravni ispit, poznavanje rada na računaru i najmanje deset mjeseci radnog staža nakon sticanja SSS.

 **Za poziciju 03.**

 Završena srednja škola – IV stepen društvenog ili tehničkog smjera, položen stručni upravni ispit, poznavanje rada na računaru i najmanje šest mjeseci radnog staža nakon sticanja SSS.

 Uz prijavu na javni oglas kandidat mora dostaviti slijedeće dokumente ( u orginalu ili ovjerenoj fotokopiji) i to:

- Uvjerenje o državljanstvu

- Izvod iz matične knjige rođenih

- dokaz o završenoj srednjoj školi

- dokaz o položenom stručnom upravnom ispitu ili ispitu općeg znanja

- dokaz o poznavanju rada na računaru

- Uvjerenje o radnom stažu

- ovjerena izjava kandidata kojim potvrđuje da u posljednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kom nivou vlasti u Bosni i Hercegovini,

- ovjerena izjava kandidata da nije obuhvaćen odredbom člana IX 1. Ustava Bosne i Hercegovine i

- uvjerenje o zdravstvenoj sposobnosti dostavlja izabrani kandidat prije stupanja na posao.

Javni oglas ostaje otvoren 15 dana, od dana objavljivanja dnevnom listu “Oslobođenje”, a isti će se objaviti na web stranici općine Doboj Istok..

Prijave sa dokazima dostavljaju se neposredno na protokol općine Doboj Istok u Klokotnici ili preporučeno putem pošte na adresu Općinski načelnik, općina Doboj Istok, 74 207 Klokotnica sa naznakom " Prijava na javni oglas za prijem namještenika u radni odnos"

 OPĆINSKI NAČELNIK

 Kemal Bratić